MUNICIPIUL TIMIŞOARA
DIRECTIA CLADIRI TERENURI SI DOTARI DIVERSE

BIROUL SPATII CU ALTA DESTINATIE
 R E G U L A M E N T

privind închirierea prin licitaţie publică deschisă cu strigare, a terenurilor situate în Municipiul Timişoara, pentru amplasarea de rulote/vehicule comerciale mobile
A.DISPOZIŢII GENERALE

Închirierea bunurilor proprietate publică sau privată a statului sau a unităţilor administrativ teritoriale, se face pe bază de licitaţie publică, în conformitate cu prevederile Legii nr. 213/1998 privind proprietatea publică şi regimul juridic al acesteia şi a Legii nr.215/2001 privind administraţia publică locală.

Contractul de închiriere se poate încheia, după caz, cu orice persoană fizică sau juridică română sau străină de către titularul dreptului de proprietate sau de administrare.

Excepţiile de la închirierea prin licitaţie publică a spaţiilor cu altă destinaţie decât aceea de locuinţă, sunt cele prevăzute la art.17 din Legea 213/1998 şi  Legea 42/1990.

B. FORMA DE LICITAŢIE

Procedura ce va fi folosită de Primăria Municipiului Timişoara este de licitaţie publică deschisă cu strigare, în baza prevederilor Codului de procedură civilă şi se desfăşoară conform prevederilor prezentului Regulament.

C. ORGANIZAREA LICITAŢIILOR

Licitaţiile publice de închiriere a spaţiilor din Municipiul Timişoara, pentru amplasarea de rulote/vehicule comerciale mobile se organizează în baza prevederilor prezentului Regulament şi a Caietelor de Sarcini.
Pot fi înscrise la licitaţie şi persoane fizice care sunt autorizate, asociaţiile familiale sau intreprinderile individuale, care desfăşoară activităţi economice în mod independent.

Persoanele fizice şi juridice înscrise la licitaţie sunt admise să participe dacă dupa verificarea documentelor solicitate au fost declarate calificate de catre comisia de licitaţie.

D. DOCUMENTELE LICITAŢIEI

În vederea participării la licitaţii Primăria Municipiului Timişoara pune la dispoziţia celor interesaţi următoarele documente:

- H.C.L. nr.

- anunţul licitaţiei;
- caietul de sarcini;
- regulamentul de licitaţie;
- contractul de închiriere – formular cadru;
Documentele licitaţiei se pun la dispoziţia solicitanţilor contra cost de către Biroul Spatii cu Alta Destinatie – cam. 221 începând cu data aparitiei anunţului publicitar.

Costul documentelor este de 10 lei.

Orice modificare a conţinutului documentelor de licitaţie se va aduce la cunoştinţa tuturor solicitanţilor, care au cumpărat documentele licitaţiei.

În cazul în care urmare a modificărilor documentelor licitaţiei este necesar să se prelungească termenul de depunere a actelor privind înscrierea la licitaţie, acest nou termen se va comunica tuturor solicitanţilor odată cu notificarea modificării.

Pentru înscrierea la licitaţie, participanţii vor prezenta următoarele documente:

Pentru persoane juridice:

· Fişă cu informaţii privind ofertantul (formular tip);

· Certificat de inregistrare privind calitatea de agent economic autorizat, înregistrat şi obiectul de activitate ( act emis de O.R.C.);
· Certificat constatator privind calitatea de agent economic autorizat, înregistrat şi obiectul de activitate ( act emis de Oficiile Registrului Comertului de pe langa Tribunale) – document original nu mai vechi de 30 de zile sau copie legalizată din care să rezulte că desfăşoară în prezent activitate de alimentaţie publică în Municipiul Timişoara;
· acte doveditoare privind indeplinirea obligatiilor de plata catre bugetul de stat- 

Certificat de Atestare Fiscala eliberat de catre Directia Generala a Finantelor Publice nu fie mai vechi de 30 de zile-original

· acte doveditoare privind indeplinirea obligatiilor de plata catre bugetul local- Certificat fiscal eliberat de Directia Fiscala a Municipiului Timisoara (Primaria Timisoara) nu fie mai vechi de 30 de zile-original

· dovada achitării garanţiei şi taxei de participare, original;
· delegaţie/procură de reprezentare, copia actului de identitate a reprezentantului;
-
adeverinta de la Biroul Autorizare Activitati Comerciale din cadrul Directiei Cladiri Terenuri si Dotari Diverse ca au fost achitate la zi taxele de ocupare a domeniului public cu activiati comerciale;(pentru persoanele juridice care au desfasurat activitati comerciale pe domeniul public)

  - Documentele care se impun a se prezenta la licitaţie în ceea ce priveşte tipul rulotei  care urmează a fi amplasata pe domeniul public sunt următoarele:
  - Carte de identitate si certificat de înmatriculare din care sa reiasă faptul ca rulota este de tip comercial , omologata ,  înmatriculata. 

În vederea desfăşurării unei activităţi economice civilizate, cu respectarea condiţiilor de protecţie a vieţii şi sănătăţii consumatorilor,   anul  de fabricaţie al rulotei să nu fie mai vechi de   2012, inclusiv;

     -  Contract de închiriere /comodat a rulotei comerciale, mobile,  daca este cazul ;

     -  Poze interior-exterior în care sa fie prezentată rulota, cu avizul arhitectului şef  ;  

Pentru persoanele fizice autorizate:

· autorizaţia eliberată conform legii privind autorizarea persoanelor fizice, asociaţiilor familiale si intreprinderilor individuale care desfăşoară activităţi economice în mod independent ;
· Certificat constatator privind calitatea de agent economic autorizat, înregistrat şi obiectul de activitate ( act emis de Oficiile Registrului Comertului de pe langa Tribunale) – document original nu mai vechi de 30 de zile sau copie legalizată din care să rezulte că desfăşoară în prezent activitate de alimentaţie publică în Municipiul Timişoara;
· acte doveditoare privind indeplinirea obligatiilor de plata catre bugetul de stat- 

Certificat de Atestare Fiscala eliberat de catre Directia Generala a Finantelor Publice,  nu fie mai vechi de 30 de zile-original

· acte doveditoare privind indeplinirea obligatiilor de plata catre bugetul local- certificat fiscal eliberat de Directia Fiscala a Municipiului Timisoara (Primaria Timisoara) nu fie mai vechi de 30 de zile-original

· dovada achitării garanţiei şi taxei de participare, original;

· cazier judiciar la zi;
· dovada achitării garanţiei şi taxei de participare, în original;
· delegaţie/procură de reprezentare, copia actului de identitate a reprezentantului;
-
adeverinta de la Biroul Autorizare Activitati Comerciale din cadrul Directiei Cladiri Terenuri si Dotari Diverse ca au fost achitate la zi taxele de ocupare a domeniului public cu activiati comerciale;(pentru persoanele fizice care au desfasurat activitati comerciale pe domeniul public)

  - Documentele care se impun a se prezenta la licitaţie în ceea ce priveşte tipul rulotei  care urmează a fi amplasata pe domeniul public sunt următoarele:
  - Carte de identitate si certificat de înmatriculare din care sa reiasă faptul ca rulota este de tip comercial , omologata ,  înmatriculata. 

În vederea desfăşurării unei activităţi economice civilizate, cu respectarea condiţiilor de protecţie a vieţii şi sănătăţii consumatorilor,   anul de fabricaţie al rulotei să nu fie mai vechi de   2012, inclusiv;

     -  Contract de închiriere /comodat a rulotei comerciale, mobile,  daca este cazul ;

     -  Poze interior-exterior în care sa fie prezentată rulota , cu avizul arhitectului şef ;  

E. GARANŢIA ŞI TAXA DE PARTICIPARE

În vederea participării la licitaţie solicitantul este obligat să depună la Primăria Timişoara garanţia de participare la licitaţie in suma de 500 lei.
Aceasta este necesară pentru a proteja pe locator de riscul unui eventual comportament necorespunzător al ofertantului declarat câştigător, şi va rămâne la dispoziţia locatorului până la semnarea contractului de închiriere.
Neprezentarea pentru semnarea contractului în termen de 7 zile de la data  incheierii contractului sau refuzul adjudecătarului de a semna contractul atrage după sine pierderea garanţiei de participare şi dreptul de a se înscriere la o altă licitaţie organizată de Primăria Timişoara.
Garanţia se restituie integral în cazul ofertanţilor necâştigători, în baza unei cereri ce se va înregistra la Serviciul Centru de Informare pentru Cetăţeni, camera 12 ghişeul nr.10 sau 11. 
a) Garanţia de participare la licitaţie se constituie prin ordin de plată în contul nr.RO12TREZ6215006XXX000334, deschis de Municipiul Timişoara la Trezoreria Municipiului Timişoara.
În orice situaţie, garanţia de participare trebuie să fie prezentată cel mai târziu la deschiderea ofertelor.

Orice ofertă care nu este însoţită de dovada constituirii garanţiei de participare va fi respinsă la deschidere.

Taxa de participare este in suma de 100 lei si este stabilită pentru a compensa cheltuielile efectuate cu publicitatea licitaţiei. Taxa de participare nu se restituie. 

Contravaloarea taxei de participare se poate achita prin virament în contul RO89TREZ62124510220XXXXX deschis la Trezoreria Municipiului Timişoara de către Municipiul Timişoara, cod fiscal R 14756536 sau în numerar la casieria Primăriei Municipiului Timişoara în baza notei de plată emisă de Biroul Spatii cu Alta Destinatie, etajul II, camera 221.

Preţul minim de la care porneşte licitaţia este 2 lei/mp/zi pentru amplasamentele1, 2, 4, 5, 6, 7, 8, 9, 10, 15, 16, 17 respectiv 3 lei/mp/zi  pentru amplasamentele 3,11,12,13,14. 

F. DESFĂŞURAREA LICITAŢIEI

Licitaţia se va desfăşura în mod deschis cu strigare. Preţul închirierii nu poate fi mai mic de cel stabilit prin documentele de licitaţie.
La data şi ora fixată pentru şedinţa de licitaţie preşedintele comisiei anunţă modul de desfăşurare a acesteia, numeşte ofertanţii care au obţinut avizul favorabil al comisiei de licitaţie, preţul de pornire la licitaţie etc. 

Licitatorul va anunţa tare şi clar suma oferită de licitant. 

Dacă la a treia repetare a ultimei oferte nu se strigă o sumă mai mare licitatorul anunţă adjudecarea către licitantul care a oferit ultima sumă.

Comisia de licitaţie va redacta un proces verbal al licitaţiei care va cuprinde:

· obiectul licitaţiei, destinaţia
· numele licitanţilor şi a reprezentanţilor legali

· numele câştigătorului licitaţiei

· tariful de adjudecare, etc;

Procesul verbal va fi semnat de către toţi membrii comisiei de licitaţie. 
G. SEMNAREA CONTRACTULUI DE ÎNCHIRIERE

Câştigătorul licitaţiei este invitat a semna contractul de închiriere, dupa data adjudecării.

În cazul în care acesta refuză semnarea contractului de închiriere, comisia de licitaţie are dreptul de a invita ofertanţii, în ordinea descrescătoare a preţului ofertat şi în limita a trei paşi de supralicitare, pentru semnarea contractului.

Dacă nici după aceasta nu se ajunge la semnarea contractului de închiriere atunci comisia de licitaţie va hotărî repetarea licitaţiei,  în aceleaşi condiţii de publicitate.
H . DISPOZIŢII FINALE

Să respecte în totalitate clauzele contractuale.

Toate lucrările de reparaţii, finisaje intervenţii se vor realiza pe cheltuiala proprie, fara diminuarea chiriei, cu acordul proprietarului în conformitate cu legislaţia în vigoare.

Înscrierea şi participarea la licitaţie înseamnă însuşirea şi acceptarea prevederilor din documentele licitaţiei puse la dispoziţie de către Primăria Timişoara.

Prezentul regulament se completează de drept cu dispoziţiile legale în vigoare şi în aplicare .

